La Unión Musical Porteña organitza per a este dissabte un intercanvi de bandes musicals
30 de maig 2019

El Teatre de Begonya del Port de Sagunt acollirà este dissabte, 1 de juny, a les 20 hores un intercanvi de bandes entre societats. L'esdeveniment, organitzat per la Unión Musical Porteña en col·laboració amb el departament de Cultura de l'Ajuntament de Sagunt, forma part de la XVI Campanya de Concerts d'Intercanvis Musicals.

  

En este intercanvi participarà la Societat Musical Santa Cecilia de Macastre, dirigida per Carlos Sánchez i David Gilabert, que interpretarà cançons d'estil rock com _Smoke on the water_ de Paul Murtha; _Louie Louie_ de Michael Story o _Final Countdown_ de Johnnie Vinson, entre d'altres.

  

Per altra part, la Unión Musical Porteña intervindrà en el concert amb dos de les seues agrupacions; la Banda Juvenil Unión Musical Porteña dirigida per Raúl Doménech interpretarà diferents bandes sonores com _My heart will go on_ de James Horner; _Pequeña suite medieval_ de David Rivas o _Supercalifragilisticoespialidoso_ de Robert B. Sherman i la Big Band Unión Musical Porteña dirigida per Pascual Trenco tancarà este magnífic intercanvi amb un repertori de bandes sonores juvenils com _Star Wars Main Thema_ de John Williams, _Els Simpsons_ de Danny Elfman o _Els Picapedra_ de William Hanna, entre d'altres.

  

Amb este concert es pretén la promoció musical i interrelació entre les diferents agrupacions de les entitats que hi participen.

​  

![](/media/5dfpgiec/18_c_concierto-1-junio.jpg) 

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-organitza-per-a-este-dissabte-un-intercanvi-de-bandes-musicals/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-organitza-per-a-este-dissabte-un-intercanvi-de-bandes-musicals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-organitza-per-a-este-dissabte-un-intercanvi-de-bandes-musicals/ "Linked In")
*   [](mailto:?body=https://aytosagunto.es/va/actualitat/la-union-musical-portena-organitza-per-a-este-dissabte-un-intercanvi-de-bandes-musicals/)